258 IRODALOM. 



podákat tartalmaz. Még két más ponton is találni ilyen, kövületei alapján a kö- 

 zép doggerbe sorolandó mészkövet, mely mészkövek a Böckh által felismert 

 schnellersruhei vonulatnak képezik a végződését. 



Ezekre gyűrődött, feketés agyagpala következik, melyről fogyatékos kövüle- 

 teik alapján nem lehet biztosan eldönteni, vájjon a felső doggerbe vagy a maimba 

 tartoznak-e. 



Szvinyicza közelebbi környékének geológiai viszonyai. A Jucz-patak gabbro 

 területétől DNy-ra dyas-verrucano, lias-homokkö és agyagpala, tithon- és alsó 

 kréta-mészkövek- és márgákból álló sedimentekre akadunk, melyeket a Svinyicza 

 községtől ÉK-i irányban haladó, a Glavcsina hegy DK-i oldalán lévő vetődés két 

 ágra hasít. 



A lias-homokkövekben talált kövületek a közép Hasra jellemzők, de egy 

 másodlagos lelethelyen talált márgás rög Cardinia gigantea Quenst-jb arra enged 

 következtetni, hogy itt alsó lias is van képviselve. 



Magyar-Grebennél a conglomeratos liashomokkövek felett sok kövületei 

 alapján már régóta ismeretes, a felső dogger klaus-rétegeinek megfelelő vasoolithos 

 mészkőpad következik. A vasoolithos mészkőpadot az alatta következő erinoid-mész- 

 kövel és az ez alatt levő lias- quarzithomokkővel, továbbá felette a tithon-mészkő- 

 vel megtalálni a Duna partján is. Másutt a liasra közvetlenül a tithon-mészkő 

 következik. 



A tithon-mészkőre fehér, szarukötartalmú mészkő települ, mely kövületei 

 alapján közép 9ieocom?ia/f bizonyult. Lehet, hogy legalsó rétegei tán az alsó neocomba 

 tartoznak, mint azt Tibtze gondolta, de ennek végleges eldöntése még ujabb ta- 

 nulmányokra vár. A terület DK-i részén szürke, szarukőmentes márgákba mennek 

 át, a melyek — úgy látszik — nem a középneooom rossfeldi rétegeinek (haute- 

 rive) — mint Tietze irja, — hanem a következő, magasabb baiTémien-n&k felel- 

 nek meg, mint ezt Uhlig kimutatta. Ugyanennek legfelső rétegeihez sorolandó a 

 fivinyiczai templom felett az előbbi márgák fedőjében található, fehéresen szét- 

 málló márga. 



Egy kövületeket is tartalmazó marin felső mediterrán öblöt vizszintes lera- 

 kodással találni Jucztól Ny-ra a gabbro és dyas-veiTucano határán lévő depressio- 

 ban, melyet agyag-, homok- és kavicsrétegek töltenek ki. A Stara- Svinyicza verru- 

 cano kúpján lévő kis lithothamnium-mészkő arra vall, hogy ezen lerakodások 

 valaha nagyobb területet foglaltak el. T. Roth L. azon véleményben van, hogy 

 ez végződése az általa a túlsó parton, Szerbiában felfedezett nagyobb marin neogén 

 rétegeknek. 



A használható anyagok sorában először is az újbányái carbonkorú kőszén 

 említendő, mely jóságánál és vastagságánál fogva sokkal intensivebb bányászatnak 

 képezhetné tárgyát. Ezen kívül a szerpentin, a liaskorú quarz-homokkő, a vörös- 

 barna tithonmészkő és a czementgyártásra alkalmas barrémien-márga érdemel 

 említést. 



